CELEX: 62010CN0282
Language: et
Date: 2010-06-07 00:00:00
Title: Kohtuasi C-282/10: Eelotsusetaotlus, mille on esitanud Cour de cassation (Prantsusmaa) 7. juunil 2010 — Maribel Dominguez versus Centre informatique du Centre Ouest Atlantique, Préfet de la région Centre

28.8.2010   
            
            
               ET
            
            
               Euroopa Liidu Teataja
            
            
               C 234/24
            
         Eelotsusetaotlus, mille on esitanud Cour de cassation (Prantsusmaa) 7. juunil 2010 — Maribel Dominguez versus Centre informatique du Centre Ouest Atlantique, Préfet de la région Centre
   (Kohtuasi C-282/10)
   ()
   2010/C 234/39
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Kaebuse esitaja: Maribel Dominguez
   
      Vastustajad: Centre informatique du Centre Ouest Atlantique, Préfet de la région Centre
   
      Eelotsuse küsimused
   
   
               1.
            
            
               Kas direktiivi 2003/88/EÜ (1) artikli 7 lõiget 1 tuleb tõlgendada nii, et sellega on vastuolus siseriiklikud õigusnormid või tavad, mis näevad ette, et õigus iga-aastasele tasulisele puhkusele sõltub tingimusest, et arvestusperioodil oleks tegelikult töötatud vähemalt kümme päeva (või üks kuu)?
            
         
               2.
            
            
               Juhul kui vastus on jaatav, siis kas direktiivi 2003/88/EÜ artikkel 7, mis seab tööandjale konkreetse kohustuse, kuna sellega antakse õigus tasulisele puhkusele töötajale, kes puudub tervislikel põhjustel ühe aasta või rohkem; nõuab, et eraisikute vahelist kohtuvaidlust lahendav siseriiklik kohus jätaks kohaldamata selle sättega vastuolus oleva siseriikliku õigusnormi, mis kehtestab kõnealuse juhtumi kohta, et õigus iga-aastasele tasulisele puhkusele sõltub tingimusest, et arvestusperioodil oleks tegelikult töötatud vähemalt kümme päeva?
            
         
               3.
            
            
               Kas töötajatel on direktiivi 2003/88/EÜ artikli 7 alusel õigus sama pikale tasulisele puhkusele, olenemata sellest, mis tingis nende puudumise tervislikel põhjustel, kuivõrd kõnealune säte ei tee töötajate vahel vahet selle alusel, kas nad puudusid arvestusperioodil töölt tööõnnetuse, kutsehaiguse, tööteekonnal juhtunud õnnetuse või muu haiguse kui kutsehaiguse tõttu; või tuleb seda sätet tõlgendada nii, et sellega ei ole vastuolus, et tasulise puhkuse kestus võib olla erinev sõltuvalt töötaja puudumise põhjusest, kui siseriiklik õigusnorm näeb teatud tingimustel ette pikema iga-aastase tasulise puhkuse, kui direktiivis ette nähtud 4-nädalane minimaalne kestus?
            
         
      (1)  Euroopa parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT L 229, lk 9; ELT eriväljaanne 05/04, lk 381).